BREAKING 4057 de cazuri de infectare cu coronavirus în România, din care 193 în ultimele 24 de ore / 157 de oameni au murit / În diaspora, 627 de români au fost depistați pozitiv, iar 29 au murit

Un număr de 4057 de cazuri de infectare cu coronavirus s-au înregistrat în România până astăzi, din care 193 în ultimele 24 de ore. De la începutul epidemiei, 157 de oameni au murit. În diaspora, 627 de români au fost depistați pozitiv, iar 29 au murit.

În România au fost prelucrate 40.987 de teste. Dintre persoanele confirmate pozitiv, 406 au fost declarate vindecate și externate.

La Terapie Intensivă, în acest moment, sunt internați 179 de pacienți.

Numărul de cazuri confirmate, pe județe, potrivit raportării Institutului Național de Sănătate Publică:

Nr. crt. Județ Număr de cazuri confirmate 1. Alba 34 2. Arad 157 3. Argeș 27 4. Bacău 39 5. Bihor 52 6. Bistrița-Năsăud 58 7. Botoșani 84 8. Brașov 138 9. Brăila 11 10. Buzău 13 11. Caraș-Severin 21 12. Călărași 31 13. Cluj 114 14. Constanța 117 15. Covasna 52 16. Dâmbovița 24 17. Dolj 29 18. Galați 119 19. Giurgiu 32 20. Gorj 8 21. Harghita 3 22. Hunedoara 138 23. Ialomița 63 24. Iași 87 25. Ilfov 89 26. Maramureș 42 27. Mehedinți 13 28. Mureș 56 29. Neamț 160 30. Olt 11 31. Prahova 33 32. Satu Mare 25 33. Sălaj 10 34. Sibiu 55 35. Suceava 1.228 36. Teleorman 30 37. Timiș 181 38. Tulcea 6 39. Vaslui 14 40. Vâlcea 8 41. Vrancea 79 42. Mun. București 566 TOTAL 4.057

Buletinul de presă:

De la intrarea în vigoare a Ordonanței Militare nr. 2 și până în prezent, au fost plasate în carantină instituționalizată 1.639 de persoane care nu au respectat perioada de autoizolare. De asemenea, 56 de persoane aflate în carantină au părăsit locația în care au fost plasate, pentru acestea fiind dispusă măsura carantinării pentru o nouă perioadă de 14 zile.

Până astăzi, 6 aprilie, pe teritoriul României, au fost confirmate 4.057 de cazuri de persoane infectate cu virusul COVID – 19 (coronavirus). Dintre persoanele confirmate pozitiv, 406 au fost declarate vindecate și externate.

Totodată, până acum, 157 persoane diagnosticate cu infecție cu COVID-19, internate în spitale din Dolj, București, Iași, Suceava, Arad, Bacău, Timiș, Cluj, Neamț, Hunedoara, Constanța, Satu Mare, Sibiu, Ialomița, Bistrița-Năsăud, Covasna, Dâmbovița, Vrancea, Galați, Caraș-Severin, Mureș, Giurgiu, Bihor și Mehedinți, au decedat.

De la ultima informare transmisă de Grupul de Comunicare Strategică, au fost înregistrate alte 193 de noi cazuri de îmbolnăvire.

La ATI, în acest moment, sunt internați 179 de pacienți.

Pe teritoriul României, în carantină instituționalizată sunt 23.849 de persoane. Alte 106.463 de persoane sunt în izolare la domiciliu și se află sub monitorizare medicală.

Până la această dată, la nivel național, au fost prelucrate 40.987 de teste.

În ultimele 24 de ore, au fost înregistrate 656 de apeluri la numărul unic de urgență 112 și 2.513 la linia TELVERDE (0800 800 358), deschisă special pentru informarea cetățenilor.

Prin structurile abilitate ale M.A.I. au fost întocmite, până în prezent, 315 dosare penale, sub aspectul săvârșirii infracțiunii de zădărnicirea combaterii bolilor, faptă prevăzută şi pedepsită de art. 352 alin. 1 Cod Penal.

Polițiștii și jandarmii au depistat, în ultimele de 24 de ore, 9.449 de persoane care nu au respectat măsura privind restricţionarea circulaţiei. Acestora le-au fost aplicate sancţiuni contravenţionale, în valoare de 21.730.979 de lei.

În ceea ce privește situația cetățenilor români aflați în alte state, potrivit informațiilor obținute de misiunile diplomatice și oficiile consulare ale României în străinătate, până în prezent, 627 cetățeni români au fost confirmați ca fiind infectați cu COVID-19 (coronavirus): 400 în Italia, 189 în Spania, 15 în Franța, 8 în Germania, 6 în Marea Britanie, 2 în Namibia, 2 în Indonezia și câte unul în Tunisia, Irlanda, Luxemburg, Belgia și SUA. De la începutul epidemiei de COVID-19 (coronavirus) și până la acest moment, 29 de cetățeni români aflați în străinătate, 9 în Italia, 7 în Franța, 6 în Marea Britanie, 6 în Spania și unul în Germania, au decedat.

Le reamintim cetățenilor să ia în considerare doar informațiile verificate prin sursele oficiale și să apeleze pentru recomandări și alte informații la linia TELVERDE – 0800.800.358. Numărul TELVERDE nu este un număr de urgență, este o linie telefonică alocată strict pentru informarea cetățenilor. De asemenea, românii aflați în străinătate pot solicita informații despre prevenirea și combaterea virusului la linia special dedicată lor, +4021.320.20.20.

Alte decizii, precum și alte date de interes, vor fi aduse la cunoștința publicului în cel mai scurt timp.

În continuare vă prezentăm situația privind infectarea cu virusul COVID – 19 (Coronavirus) la nivel european și global:

Până la data de 5 aprilie 2020, au fost raportate 555.809 de cazuri în UE / SEE, Regatul Unit, Monaco, San Marino, Elveția, Andora. Cele mai multe cazuri au fost înregistrate în Italia, Franţa, Germania, Spania și Regatul Unit.